open-index/open-wikipedia-markdown huggingface dataset:
Λαφόνζα Μπάτλερ

Η **Λαφόνζα Ρομανίκ Μπάτλερ** (αγγλικά: *Laphonza Romanique Butler*, 11 Μαΐου 1979) είναι Αμερικανίδα πολιτικός και πρώην συνδικαλίστρια, που υπηρετεί ως Γερουσιαστής των Ηνωμένων Πολιτειών για την πολιτεία της Καλιφόρνιας, από τον Οκτώβριο του 2023. Είναι μέλος του Δημοκρατικού Κόμματος. Διορίστηκε σε αυτή την θέση από τον Κυβερνήτη της Καλιφόρνιας, Γκάβιν Νιούσομ, ύστερα από τον θάνατο της Γερουσιαστή Νταϊάν Φάινσταϊν. 

Πριν από τον διορισμό της ως Γερουσιαστής, η Μπάτλερ ήταν διευθύντρια του τομέα δημόσιας πολιτικής της Airbnb στη Βόρεια Αμερική. Από το 2013 έως το 2018, διετέλεσε πρόεδρος της Διεθνούς Ένωσης Υπαλλήλων Υπηρεσιών (SEIU), μιας ένωσης εργαζομένων στον τομέα της υγειονομικής περίθαλψης και των δημοσίων υπηρεσιών. Επίσης, ήταν μέλος του Διοικητικού Συμβουλίου του Πανεπιστημίου της Καλιφόρνιας.

Είναι η πρώτη αφροαμερικανίδα ΛΟΑΤ+ που υπηρετεί στη Γερουσία των Ηνωμένων Πολιτειών. Έχει ανακοινώσει ότι δεν θα είναι υποψήφια για εκλογή πλήρους θητείας, στις Εκλογές της Γερουσίας των Ηνωμένων Πολιτειών του 2024.

## Βιογραφία
Η Λαφόνζα Μπάτλερ γεννήθηκε τον Μάιο του 1979, στη Μαγνόλια, μια μικρή πόλη της πολιτείας του Μισισιπή των Η.Π.Α., όπου και μεγάλωσε. Αποφοίτησε πρώτη από το Λύκειο "South Pike High School" της Μαγνόλια, το 1997. Σπούδασε πολιτικές επιστήμες στο Πολιτειακό Πανεπιστήμιο του Τζάκσον (JSU) του Μισισίπι, λαμβάνοντας πτυχίο (BA) το 2001. 

Εργάστηκε για αρκετά χρόνια σε οργανώσεις εργαζομένων στο Μιλγουόκι, τη Βαλτιμόρη, τη Φιλαδέλφεια και το Νιου Χέιβεν. Από το 2009, διαμένει μόνιμα στην Καλιφόρνια και συγκεκριμένα στο Λος Άντζελες.

## Παραπομπές


## Εξωτερικοί σύνδεσμοι
* 

Κατηγορία:Γερουσιαστές των ΗΠΑ
Κατηγορία:Καλιφόρνια
Κατηγορία:Αμερικανοί πολιτικοί
Κατηγορία:Αμερικανοί συνδικαλιστές
Κατηγορία:Αφροαμερικανοί πολιτικοί
Κατηγορία:Αφροαμερικανοί ακτιβιστές
Κατηγορία:Πολιτικοί του Δημοκρατικού Κόμματος (ΗΠΑ)
Φούλα

Οι **Φούλα** είναι μια εθνότητα που ζει στις περιοχές της Σαχάρας, του Σαχέλ και της Δυτικής Αφρικής. Κατοικούν κατά μήκος ολόκληρης της γραμμής από τη Σενεγάλη ως το Σουδάν. Οι περισσότεροι ζουν στις χώρες της Δυτικής Αφρικής και στα βόρεια μέρη της Κεντρικής Αφρικής, στο Νότιο Σουδάν, στο Νταρφούρ και σε περιοχές κοντά στην ακτή της Ερυθράς Θάλασσας στο Σουδάν. Ο ακριβής αριθμός των Φούλα, γνωστών και ως Φουλανί, αλλά και Φουλμπέ στη γλώσσα τους, είναι άγνωστος καθώς υπάρχουν αντικρουόμενοι ορισμοί για το ποιος/α είναι Φούλα. Υπάρχουν 25 με 40 εκατομμύρια Φουλανί στο κόσμο.

Ένα σημαντικό ποσοστό των Φούλα – το ένα τρίτο του πληθυσμού τους, ή περίπου 7 με 10 εκατομμύρια σύμφωνα με εκτιμήσεις – είναι κτηνοτρόφοι. Οι Φούλα είναι η μεγαλύτερη νομαδική ποιμενική εθνότητα στον κόσμο. Η πλειοψηφία των Φούλα είναι ημιμόνιμα εγκατεστημένοι σε κάποιο μέρος ή μόνιμα εγκατεστημένοι σε κάποιο μέρος, αγρότες, λόγιοι, έμποροι, τεχνίτες και ευγενείς (στα βασίλεια της Νιγηρίας, που διατηρούν ένα καθαρά εθιμοτυπικό ρόλο). Ως εθνοτική ομάδα, το συνεκτικό τους στοιχείο είναι η γλώσσα Φούλα, η ιστορία τους και ο πολιτισμός τους. Οι Φούλα είναι σχεδόν εξ ολοκλήρου μουσουλμάνοι.

Πολλοί ηγέτες της Δυτικής Αφρικής είναι Φούλα, συμπεριλαμβανομένου του πρώην Προέδρου της Νιγηρίας, Μουχαμαντού Μπουχάρι, του πρώην προέδρου του Καμερούν Αχμαντού Αχιτζό, του προέδρου της Σενεγάλης Μακί Σαλ, του προέδρου της Γκάμπιας Αντάμα Μπάρροου, του προέδρου της Γουινέας-Μπισάου Ουμάρου Σισοκό Εμπαλό, του πρωθυπουργού του Μάλι Μπουμπού Σισέ. Καταλαμβάνουν επίσης θέσεις σε μεγάλους διεθνείς θεσμούς, όπως η Αναπληρώτρια Γενική Γραμματέας των Ηνωμένων Εθνών, Αμίνα Τζ. Μοχαμμάν, ο 74ος πρόεδρος της Γενικής Συνέλευσης του ΟΗΕ Τιτζάνι Μουχάμαντ Μπάντε και ο Γενικός Γραμματέας του ΟΠΕΚ, Μοχάμεντ Σανούσι Μπαρκίντο.

## Παραπομπές


## Εξωτερικοί σύνδεσμοι
* 

Κατηγορία:Εθνοτικές ομάδες στη Σιέρα Λεόνε
Κατηγορία:Εθνοτικές ομάδες στη Σενεγάλη
Κατηγορία:Εθνοτικές ομάδες στη Μαυριτανία
Κατηγορία:Εθνοτικές ομάδες στο Μάλι
Κατηγορία:Εθνοτικές ομάδες στη Γουινέα
Κατηγορία:Εθνοτικές ομάδες στην Γκάμπια
Κατηγορία:Εθνοτικές ομάδες στην Ακτή του Ελεφαντοστού
Κατηγορία:Εθνοτικές ομάδες στην Μπουρκίνα Φάσο
Κατηγορία:Λήμματα που περιέχουν κείμενο στα πορτογαλικά
Κατηγορία:Λήμματα που περιέχουν κείμενο στα γαλλικά
Ρούσα Γ΄

Ο **Ρούσα Γ΄** ή **Ρούσα Εριμενί** (γιος του Εριμένα) ήταν βασιλεύς των Ουραρτίων, πιθανότατα εγγονός ή ανεψιός του Ρούσα Β΄. Δεν υπάρχουν πολλές πληροφορίες για τον ίδιον πέρα του ότι το όνομα του καταγράφεται σε μια τεράστια σιταποθήκη που βρέθηκε στην Αρμαβίρ και σε μια μεγάλη σειρά από μπρούτζινες πινακίδες που βρέθηκαν στην Τόπρα-καλλέ. Τα ευρήματα βρίσκονται σήμερα στο Βρετανικό Μουσείο. Υπάρχει μεγάλη σύγχυση στους ιστορικούς σχετικά με την ταυτότητα του συγκεκριμένου βασιλιά και της σχέσεις του με τους άλλους Ουράρτιους βασιλείς της εποχής του, γιος του ήταν ο Σαρντούρι Δ΄.

## Παραπομπές



## Πηγές

*V. Sargsyan."On the Problem of the Succession of the Biainian Kings of the Ararat (Urartu) Kingdom in the Second Half of the 8th-the First Half of the 7th Century B.C." Fundamental Armenology. 2015
*Gwendolyn, Who's Who in the Ancient Near East.

Κατηγορία:Βασιλείς των Ουραρτίων
Σαρντούρι Δ΄

O **Σαρντούρι Δ΄** ήταν ένας από τους τελευταίους βασιλείς των Ουραρτίων (615 π.Χ.-595 π.Χ.), γιος και διάδοχος του βασιλέως Ρούσα Γ΄. Δεν είναι γνωστά πολλά γεγονότα σχετικά με την βασιλεία του πέρα του ότι δέχτηκε πολλαπλές επιθέσεις, οι Ασσύριοι από τα νότια, ανατολικά και δυτικά, οι Μήδοι από τα ανατολικά και οι Σκύθες από τα βόρεια. Ο Σαρντούρι Δ΄ πέθανε χωρίς απογόνους και τον διαδέχθηκε ο μικρότερος αδελφός του Ρούσα Δ΄.

## Παραπομπές



## Πηγές

*Boris Piotrovskii, The Ancient Civilization of Urartu, London, 1969.
*Igor Diakonoff, The Pre-History of the Armenian People, Caravan Books, New York, 1988.
*M. Chahin, The Kingdom of Armenia, Curzon, London, 2001.
*Գ. Ղափանցյան, Ուրարտուի պատմությունը, Yerevan, 1940, σσ. 143–152 (in Armenian)
*Пиотровский Б. Б., Ванское царство (Урарту), Moscow, 1959 (in Russian)
*Арутюнян Н. В., Биайнили (Урарту), Published by Academy of Sciences of Armenian SSR, Yerevan, 1970 (in Russian).
*Арутюнян Н. В., Некоторые вопросы последнего периода истории Урарту // Древний Восток, Published by Academy of Sciences of Armenian SSR, Yerevan, No. 2, 1976 (in Russian)
*Дьяконов И. М., Последние годы Урартского государства по ассиро-вавилонским источникам // Вестник Древней Истории, No 2, 1951 (in Russian)

Κατηγορία:Βασιλείς των Ουραρτίων
Διακοπές στην Κολοπετινίτσα

Οι ***Διακοπές στην Κολοπετινίτσα*** είναι ασπρόμαυρη ελληνική κωμική ταινία του 1959 σε σκηνοθεσία του Βασίλη Γεωργιάδη και σενάριο του Ναπολέωντα Ελευθερίου. Πρωταγωνιστούν οι Μίμης Φωτόπουλος, Κώστας Χατζηχρήστος, Ρίκα Διαλυνά, Τάκης Χριστοφορίδης, Σπύρος Φωκάς, Λαυρέντης Διανέλλος και ο Χρήστος Τσαγανέας.

## Πλοκή
Η υπόθεση της ταινίας περιστρέφεται γύρω από ένα ζευγάρι Ελληνοαμερικανών τον Τώνη και την Τζούντι, το οποίο πηγαίνει στη Κολοπετινίτσα. Το ζευγάρι θα ισχυριστεί στον πρόεδρο της κοινότητας Ευθύμιο Ταμζούρλα και τον αγροφύλακα Μιλτιάδη Σουρβό, που τους υποδέχονται ότι βρίσκονται εκεί για να περάσουν το μήνα του μέλιτος, καθώς έχουν παντρευτεί πρόσφατα. Στην πραγματικότητα, όμως, πρόκειται για δύο απατεώνες που κατέφυγαν εκεί γιατί έκλεψαν ένα μεγάλο ποσό από τον επιχειρηματία Ιορδάνη Μουράτογλου, ο οποίος είναι φίλος του Τώνη και θαυμαστής της Τζούντι, με την τελευταία να είναι τραγουδίστρια. Όταν ο πρόεδρος Ευθύμιος, εν όψει των επερχόμενων κοινοτικών εκλογών, ανακαλύψει ένα πηγάδι με εξαιρετικό και θεραπευτικό νερό θα προσκαλέσει τον Μουράτογλου στην Κολοπετινίτσα για να κτίσει ένα ξενοδοχείο. Από την άλλη μεριά, ο επιχειρηματίας έχει ήδη στείλει στο χωριό ένα ζωγράφο, τον Αλέκο, για να παρακολουθεί το ζευγάρι των Ελληνοαμερικανών. Μια σειρά από απρόοπτες καταστάσεις θα έχει σαν συνέπεια να μην καταφέρει να επανεκλεγεί πρόεδρος της κοινότητας ο Ταμζούρλας. Ωστόσο ο Αλέκος θα κατορθώσει όχι μόνο να εντοπίσει τα κλεμμένα χρήματα, αλλά και να κλέψει την καρδιά της Τζούντι, την οποία ο Μουράτογλου στο τέλος την συγχωρεί.

## Διανομή ρόλων''''
*Κώστας Χατζηχρήστος - Ευθύμιος Ταμζούρλας (Θύμιος)
*Ρίκα Διαλυνά - Τζούντι 
*Τάκης Χριστοφορίδης - Τώνης
*Μίμης Φωτόπουλος - Μιλτιάδης Σουρβός
*Χρήστος Τσαγανέας - Ιορδάνης Μουράτογλου
*Σπύρος Φωκάς - Αλέκος

## Κυκλοφορία
Η ταινία έκανε πρεμιέρα στις 26 Οκτωβρίου 1959 στις κινηματογραφικές αίθουσες Άστρον, Έλλη, Κοσμοπόλιτ και Σελέκτ στην Αθήνα, ενώ ακολούθησε και η προβολή της στους κινηματογράφους Παλλάς του Πειραιά, Αττικόν της Δράμας, Ορφεύς της Λάρισας, Λυρικόν του Βόλου,  Διονυσία της Θεσσαλονίκης, Ολύμπια της Καβάλας, Αστέρια των Σερρών,  Σταρ της Βέροιας και Διονυσία της Κατερίνης. 
## Υποδοχή
### Κριτικές
Κατά την διάρκεια προβολής της ταινίας, η εφημερίδα ''Έθνος'', έδωσε μια αρνητική κριτική στην ταινία αναφέροντας χαρακτηριστικά πως *Μια φάρσα εντελώς της κακής ώρας, γυρισμένη πρόχειρα και προορισμένη αποκλειστικά για το μεγαλόν κοινόν, αυτό που μπορεί και γελά με κατασκευάσματα τέτοιου είδους. Κρίμα στον Φωτόπουλο, κρίμα στον Χατζηχρήστο και κρίμα σε όλους τους ηθοποιούς που τους πλαισιώνουν. Ταλαιπωρούνται για μιαν υπόθεσιν, που δεν θα έπρεπε να απασχολήσει τον κινηματογραφικό φακό...*.

## Παραπομπές

## Εξωτερικοί σύνδεσμοι
* 

Κατηγορία:Ταινίες του 1959 
Κατηγορία:Ελληνικές ταινίες της δεκαετίας 1950
Κατηγορία:Ελληνόφωνες ταινίες
Κατηγορία:Ελληνικές ασπρόμαυρες ταινίες
Κατηγορία:Ελληνικές κωμικές ταινίες
Κατηγορία:Ταινίες σε σκηνοθεσία Βασίλη Γεωργιάδη
Κατηγορία:Ταινίες σε σενάριο Ναπολέοντα Ελευθερίου
Κατηγορία:Ταινίες γυρισμένες στην Ελλάδα
Ρούσα Δ΄

Ο **Ρούσα Δ΄** (πέθανε το 585 π.Χ.) ήταν ο τελευταίος βασιλιάς των Ουραρτίων (590 π.Χ.-585 π.Χ.), γιος του Ρούσα Γ΄, μικρότερος αδελφός και διάδοχος του Σαρντούρι Δ΄. Το όνομα του καταγράφεται σε μια μεγάλη σειρά από πινακίδες που βρέθηκαν στο Καρμίρ Μπλουρ κοντά στο Γιερεβάν στην Αρμενία, έχουν και την βασιλική του σφραγίδα. Δεν υπάρχουν πληροφορίες ωστόσο για τον ίδιο, το βασίλειο του διαλύθηκε μετά από συντονισμένες επιθέσεις που έκαναν Ασσύριοι, Μήδοι και Σκύθες. Ο Ασσύριος βασιλιάς Τιγκλάθ Πιλεσέρ Γ΄ κατέστρεψε το *"κάστρο του Ρούσα"*, τα ερείπια του ανακαλύφθηκαν πρόσφατα κάτω από την Λίμνη Βαν στην Τουρκία. Το όνομα του καταγράφει επίσης ο εθνικός ιστορικός των Αρμενίων Μοβσές Χορενατσί.

## Παραπομπές



## Πηγές

*Գ. Ղափանցյան, Ուրարտուի պատմությունը, Yerevan, 1940, σσ. 143–152 (Στα Αρμενικά)
*Пиотровский Б. Б., Ванское царство (Урарту), Moscow, 1959 (Στα Ρωσικά)
*Арутюнян Н. В., Биайнили (Урарту), Published by Academy of Sciences of Armenian SSR, Yerevan, 1970 (Στα Ρωσικά)
*Арутюнян Н. В., Некоторые вопросы последнего периода истории Урарту // Древний Восток, Published by Academy of Sciences of Armenian SSR, Yerevan, No. 2, 1976 (Στα Ρωσικά)
*Дьяконов И. М., Последние годы Урартского государства по ассиро-вавилонским источникам // Вестник Древней Истории, No 2, 1951 (Στα Ρωσικά)

Κατηγορία:Βασιλείς των Ουραρτίων
Ουόλτερ ντε λα Μέαρ

Ο **Ουόλτερ Τζον ντε λα Μέαρ** (αγγλικά: Walter John de la Mare) (25 Απριλίου 1873 – 22 Ιουνίου 1956) ήταν ήταν Άγγλος ποιητής, συγγραφέας διηγημάτων, μυθιστορημάτων και παιδικών βιβλίων.

## Βιογραφικά στοιχεία
Ο Ουόλτερ ντε λα Μέαρ γεννήθηκε στο Τσάρλτον, στη σημερινή συνοικία Γκρίνουιτς του Λονδίνου, από παλιά οικογένεια Γάλλων Ουγενότων, απόγονων της οικογένειας Ντε λα Μαρ Ιταλο-Νορμανδικής καταγωγής που εγκαταστάθηκε στην Αγγλία μετά τον Νορμανδική κατάκτηση του 1066.Ο πατέρας του ήταν υπάλληλος στην Τράπεζα της Αγγλίας.

Από το 1890 έως το 1908 εργάστηκε στο τμήμα στατιστικής του γραφείου της πετρελαϊκής εταιρείας Standard Oil στο Λονδίνο. Το 1892 γνώρισε την ηθοποιό Ελφρίντα Ίνγκπεν, δέκα χρόνια μεγαλύτερη, και το 1899 παντρεύτηκαν και απέκτησαν τέσσερα παιδιά. Αφιέρωνε τον ελεύθερο χρόνο του στη συγγραφή και αρχικά δημοσίευσε με το ψευδώνυμο Ουόλτερ Ραμάλ. Μια κρατική επιχορήγηση 100 βρετανικών λιρών του έδωσε τη δυνατότητα να αφοσιωθεί στη συγγραφή από το 1908 και μετακόμισε με την οικογένειά του στο Μπάκιγχαμσαϊρ.

Η ποίησή του του χάρισε υψηλή αναγνώριση και ανακηρύχθηκε επίτιμος διδάκτορας από τα πανεπιστήμια της Οξφόρδης, του Λονδίνου και του Μπρίστολ. Από το 1918, ο Ουόλτερ ντε λα Μέαρ ήταν μέλος της κριτικής επιτροπής στην επιτροπή που απένειμε το βραβείο Hawthornden, το παλαιότερο λογοτεχνικό βραβείο στη Βρετανία.

Το 1955 εξελέγη επίτιμο ξένο μέλος της Αμερικανικής Ακαδημίας Τεχνών και Γραμμάτων.

Πέθανε το 1956 στο Λονδίνο. Ο τάφος του βρίσκεται στον καθεδρικό ναό του Αγίου Παύλου, στο Λονδίνο. Μια αναμνηστική πλακέτα έχει τοποθετηθεί στο σπίτι όπου έζησε από το 1940 έως το 1956. Η λογοτεχνική εταιρεία Ουόλτερ ντε λα Μέαρ εκδίδει ένα περιοδικό από το 1998.

## Λογοτεχνία
Ο Ουόλτερ ντε λα Μέαρ έγραψε ποίηση, παιδικά βιβλία και ιστορίες υπερφυσικού και ψυχολογικού τρόμου στο είδος της λογοτεχνίας του φανταστικού: *Seaton's Aunt* και *From the Bottom of the Abyss*. Οι στίχοι του ήταν γεμάτοι με παραμυθένια φαντασία ρομαντικής έμπνευσης. Το μυθιστόρημά του, το 1921, *Memoirs of a Midget*, τιμήθηκε με το βραβείο James Tait Black Memorial Prize.

Μεταφρασμένα ποιήματα του Ουόλτερ ντε λα Μέαρ περιλαμβάνονται στο *Πανόραμα αγγλικής ποίησης* των εκδόσεων ΤΥΠΩΘΗΤΩ / ΔΑΡΔΑΝΟΣ.

## Έργα
* *Songs of Childhood* (1902)
* *The Listeners* (1912) (ποίημα)
* *Peacock Pie* (1913) (ποίημα)
* *The Marionettes* (1918) (ποίημα)
* *Memoirs of a Midget* (1921) (μυθιστόρημα)
* *The Riddle and Other Stories* (1923)
* *Ding Dong Bell* (1924)
* *Broomsticks and Other Tales* (1925)(παιδικά διηγήματα)
* *The Connoisseur and Other Stories* (1926)
* *On the Edge* (1930)
* *The Lord Fish* (1930)(παιδικά διηγήματα)
* *The Walter de la Mare Omnibus* (1933)
* *The Wind Blows Over* (1936)
* *The Nap and Other Stories* (1936)
* *Stories, Essays and Poems* (1938)
* *The Best Stories of Walter de la Mare* (1942)
* *O Lovely England* (1953) (ποίημα)
* *A Beginning and Other Stories* (1955)
* *Eight Tales* (1971)

## Παραπομπές
 

Κατηγορία:Άγγλοι ποιητές
Κατηγορία:Άγγλοι μυθιστοριογράφοι
Λουτίπρι

Ο **Λουτίπρι** ήταν ο προκάτοχος ή ο πατέρας του πρώτου βασιλιά των Ουραρτίων Σαρντούρι Α΄. Ο ίδιος φέρεται ότι ήταν βασιλιάς την περίοδο (844 π.Χ.-834 π.Χ.) σε μια εποχή που μεσολάβησε από την καταστροφή της πρώτης πρωτεύουσας των Ουραρτίων Αρζασκούν από τον βασιλιά της Ασσυρίας Σαλμανασέρ Γ΄ την εποχή του Αραμέ μέχρι την χρονιά που ο Σαρντούρι Α΄ ίδρυσε την νέα πρωτεύουσα Τούσπα (Βαν). Ο Σαρντούρι Α΄ φέρεται ο γενάρχης της νέας δυναστείας, στην περίπτωση που ο Λουτίπρι ήταν πατέρας του δεν θα είχε πιθανότατα διατελέσει ο ίδιος ενεργός βασιλιάς των Ουραρτίων, σε αντίθετη περίπτωση θα ανήκε σε άλλη δυναστεία.

## Παραπομπές



## Πηγές

*M. Chahin, The Kingdom of Armenia

Κατηγορία:Βασιλείς των Ουραρτίων
MOMus-Μουσείο Άλεξ Μυλωνά

To **MOMus-Μουσείο Άλεξ Μυλωνά** (*Τμήμα Σύγχρονης Γλυπτικής του MOMus-Μουσείο Σύγχρονης Τέχνης-Συλλογές Μακεδονικού Μουσείου Σύγχρονης Τέχνης και Κρατικού Μουσείου Σύγχρονης Τέχνης*)  είναι μουσείο τέχνης που βρίσκεται στην Αθήνα, στην περιοχή του Θησείου. Οργανικά υπάγεται στον Μητροπολιτικό Οργανισμό Μουσείων Εικαστικών Τεχνών Θεσσαλονίκης.

## Ιστορικό
Το μουσείο βρίσκεται στα όρια μεταξύ Θησείου και Ψυρρή. Στεγάζεται σε ένα ανακαινισμένο νεοκλασικό κτίριο με στοιχεία art nouveau του 1920, του αρχιτέκτονα Βασίλειου Τσαγρή που αποκτήθηκε το 1992 από τη γλύπτρια Άλεξ Μυλωνά. Ιδρύθηκε το 2004 ως *Μουσείο Σύγχρονης Τέχνης Άλεξ Μυλωνά* με σκοπό να παρουσιάσει το έργο και τη ζωή της γλύπτριας Άλεξ Μυλωνά (1923 - 2016) και να δώσει χώρο σε νέους καλλιτέχνες. Τα εκθέματα του μουσείου περιλαμβάνουν έργα από την μακρά καλλιτεχνική δημιουργία της Μυλωνά όπως γλυπτά, αλλά και σχέδια, έργα ζωγραφικής, κολάζ, ταπισερί και τυπώματα. Επιπλέον στους χώρους του διοργανώνονται περιοδικές εκθέσεις, ημερίδες και άλλες εκδηλώσεις.

Το 2007 το μουσείο πέρασε οργανικά στο Μακεδονικό Μουσείο Σύγχρονης Τέχνης της Θεσσαλονίκης. Από το 2018 αποτελεί ένα από τα πέντε μουσεία/χώρους πολιτισμού του Μητροπολιτικού Οργανισμού Μουσείων Εικαστικών Τεχνών Θεσσαλονίκης.

## Παραπομπές

Κατηγορία:Μουσεία στην Αθήνα
Δημοψήφισμα 2023 στη Βενεζουέλα

Στις 3 Δεκεμβρίου 2023, η κυβέρνηση του Νικολάς Μαδούρο διενήργησε δημοψήφισμα για να ζητήσει από τον λαό της Βενεζουέλας τη νομιμοποίηση των αξιώσεων της χώρας στην περιοχή Γουιάνα Εσσεκίβα, που αμφισβητείται και ελέγχεται από τη Γουιάνα.

## Περιεχόμενο
Το δημοψήφισμα περιελάμβανε πέντε ερωτήσεις σχετικά με τη λήψη έγκρισης του λαού της Βενεζουέλας ως προς την απόρριψη της κυβέρνησης έναντι της δικαιοδοσίας του Διεθνούς Δικαστηρίου στην περιοχή της Γουαιάνα Εσσεκίβα και τη συμφωνία για την ίδρυση ενός ομώνυμου κράτους, που θα χορηγεί στον πληθυσμό του την ιθαγένεια της Βενεζουέλας με άμεσο τρόπο. Το δημοψήφισμα ήταν ένας από τους παράγοντες που συνέβαλαν στην κλιμάκωση της πολιτικής κρίσης.

## Αποτέλεσμα
Σύμφωνα με την κυβέρνηση της Βενεζουέλας, το δημοψήφισμα υπερψηφίστηκε με 95%.

## Παραπομπές


Βενεζ
2023
Τάι Σέρινταν

Ο **Τάι Κέιλ Σέρινταν** (*Tye Kayle Sheridan*, 11 Νοεμβρίου 1996) είναι Αμερικανός ηθοποιός.

## Φιλμογραφία
* 2011 — *[[Το δέντρο της ζωής (ταινία)|Το Δέντρο της Ζωής]]*
* 2012 — *Λάσπη*
* 2013 — *Τζο*
* 2014 — *Ο τελευταίος επιζών*
* 2014 — *Ο πλαστογράφος*
* 2015 — *Ψυχαγωγία*
* 2015 — *Το πείραμα της φυλακής του Στάνφορντ*
* 2015 — *Σκοτεινά μέρη*
* 2015 — *Οδηγός Προσκόπων για την Αποκάλυψη των Ζόμπι*
* 2015 — *Τελευταίες Μέρες στην Έρημο*
* 2016 — *[[X-Men: Apocalypse]]*
* 2016 — *Παράκαμψη*
* 2017 — *Τα Κίτρινα Πουλιά*
* 2017 — *Όλα τα καλοκαίρια τέλος*
* 2018 — *Έτοιμος Παίκτης Ένα*
* 2018 — *Παιδί της Παρασκευής*
* 2018 — *[[Deadpool 2]]*
* 2018 — *Το βουνό*
* 2019 — *[[X-Men: Ο Μαύρος Φοίνικας]]*
* 2020 — *Ασύρματος*
* 2020 — *Ο Νυχτερινός Υπάλληλος*
* 2021 — *Ταξιδιώτες*
* 2021 — *Ο μετρητής καρτών*
* 2021 — *The Tender Bar*
* 2023 — *Μαύρες μύγες*

## Παραπομπές


## Εξωτερικοί σύνδεσμοι

* 

Κατηγορία:Αμερικανοί ηθοποιοί θεάτρου
Κατηγορία:Αμερικανοί ηθοποιοί κινηματογράφου
Κατηγορία:Αμερικανοί ηθοποιοί τηλεόρασης
Κάρλος Καρβαλιάλ

Ο **Κάρλος Καρβαλιάλ** (πορτογαλικά: Carlos Augusto Soares da Costa Faria Carvalhal) είναι Πορτογάλος πρώην ποδοσφαιριστής και νυν προπονητής ποδοσφαίρου.

Ο Καρβαλιάλ έχει μεγάλη προπονητική καριέρα, έχει περάσει από πάρα πολλές ομάδες. Στον παρελθόν είχε εργαστεί στην Ελλάδα το 2008 όταν ανέλαβε τον Αστέρα Τρίπολης. Στις 5 Δεκεμβρίου 2023 ανέλαβε τον Ολυμπιακό, αλλά αποπέμφθηκε στις 8 Φεβρουαρίου 2024 έπειτα από σειρά κακών εμφανίσεων της ομάδας.

## Παραπομπές


Κατηγορία:Ξένοι προπονητές ποδοσφαίρου στην Ελλάδα
Κατηγορία:Προπονητές ποδοσφαίρου Θέλτα Βίγο
Κατηγορία:Προπονητές Πριμέρα Ντιβιζιόν
Κατηγορία:Προπονητές ποδοσφαίρου Αλ Γουάχντα ΣΚΚ
Κατηγορία:Προπονητές ποδοσφαίρου Σουόνσι Σίτι
Κατηγορία:Προπονητές ποδοσφαίρου Σέφιλντ Γουένσντεϊ
Κατηγορία:Προπονητές της Πρέμιερ Λιγκ
Κατηγορία:Προπονητές ποδοσφαίρου Μπεσίκτας
Κατηγορία:Προπονητές Σούπερ Λιγκ Τουρκίας
Κατηγορία:Προπονητές ποδοσφαίρου Αστέρα Τρίπολης
Κατηγορία:Προπονητές Σούπερ Λιγκ Ελλάδας
Κατηγορία:Προπονητές ποδοσφαίρου Ρίο Άβε ΦΚ
Κατηγορία:Προπονητές ποδοσφαίρου Σπόρτινγκ Λισαβόνας
Κατηγορία:Προπονητές ποδοσφαίρου ΚΣ Μαρίτιμο
Κατηγορία:Προπονητές ποδοσφαίρου ΣΚ Μπέιρα Μαρ
Κατηγορία:Προπονητές ποδοσφαίρου Σπόρτινγκ Κλούμπε ντε Μπράγκα
Κατηγορία:Προπονητές ποδοσφαίρου ΚΦ Ος Μπελενένσες
Κατηγορία:Προπονητές ποδοσφαίρου Βιτόρια Σετούμπαλ
Κατηγορία:Προπονητές ποδοσφαίρου Πριμέιρα Λίγκα
Κατηγορία:Πορτογάλοι προπονητές ποδοσφαίρου
Κατηγορία:Ποδοσφαιριστές Εθνικής Πορτογαλίας Κ21
Κατηγορία:Ποδοσφαιριστές ΣΚ Μπέιρα Μαρ
Κατηγορία:Ποδοσφαιριστές ΦΚ Πόρτο
Κατηγορία:Ποδοσφαιριστές ΓΝ Τσάβες
Κατηγορία:Ποδοσφαιριστές Σπόρτινγκ Κλούμπε ντε Μπράγκα
Κατηγορία:Ποδοσφαιριστές Σεγκούντα Λίγκα
Κατηγορία:Ποδοσφαιριστές Πριμέιρα Λίγκα
Κατηγορία:Σελίδες με πηγές CS1 στα Πορτογαλικά (pt)
Τουρκική υποστήριξη προς τη Χαμάς

[thumb|Ο [Ισμαήλ Χανίγια με τον Τούρκο Υπουργό Πολιτισμού Νουμάν Κουρτουλμούς, 20 Νοεμβρίου 2012]]
Υπό την Πρωθυπουργία του Ρετζέπ Ταγίπ Ερντογάν, η Τουρκία έχει γίνει σθεναρός υποστηρικτής της παλαιστινιακής παραστρατιωτικής και ευρέως χαρακτηριζόμενης ως τρομοκρατική οργάνωση, Χαμάς, η οποία κυβερνά τη Λωρίδα της Γάζας. 

Η Τουρκία παρέχει οικονομική και υλικοτεχνική υποστήριξη προς τη Χαμάς, καθώς και φιλοξενία σε ανώτερους αξιωματούχους της  οργάνωσης, συμπεριλαμβανομένου του Σάλεχ αλ-Αρούρι. Ο επικεφαλής της Χαμάς Ισμαήλ Χανίγια και ο πρώην αρχηγός Χάλεντ Μασάλ επισκέπτονται συχνά την Τουρκία.

Σύμφωνα με την ισραηλινή Σιν Μπετ, η Χαμάς έχει δημιουργήσει διοικητήριο στην Τουρκία, το οποίο χρησιμοποιεί για να στρατολογεί στελέχη και να επιβλέπει τις επιχειρήσεις στη Μέση Ανατολή. Το τμήμα της Χαμάς στην Τουρκία φέρεται να λαμβάνει αποφάσεις χωρίς να λαμβάνει υπόψιν το κίνημα στο σύνολό του και χωρίς να εμπλέκει την ηγεσία της Χαμάς.  Το 2020, Ισραηλινοί διπλωμάτες κατηγόρησαν την Τουρκία για την παροχή διαβατηρίων και ταυτοτήτων σε μέλη της Χαμάς στην Κωνσταντινούπολη.

Η τουρκική κυβέρνηση συναντήθηκε με τους ηγέτες της Χαμάς τον Φεβρουάριο του 2006, μετά τη νίκη της οργάνωσης στις παλαιστινιακές εκλογές. Το 2010, ο τότε Πρωθυπουργός Ερντογάν περιέγραψε τη Χαμάς ως «μαχητές της αντίστασης που αγωνίζονται για να υπερασπιστούν τη γη τους».

## Πόλεμος Ισραήλ-Χαμάς 2023
Μετά την αιφνιδιαστική επίθεση της Χαμάς στο νότιο Ισραήλ στις 7 Οκτωβρίου 2023 και το ξέσπασμα του πολέμου Ισραήλ-Χαμάς, ο Πρόεδρος Ερντογάν επαίνεσε τη Χαμάς ως «μια απελευθερωτική ομάδα από “μουτζαχεντίν” που διεξάγουν μάχη για την προστασία των εδαφών και του λαού τους», ενώ αρνήθηκε τον χαρακτηρισμό ως *τρομοκρατική*.

## Παραπομπές


Κατηγορία:Χαμάς
Κατηγορία:Τρομοκρατία στην Τουρκία
Κατηγορία:Ισλαμική τρομοκρατία
Σφαράμ

Η **Σφαράμ**, ή **Σεφαράμ** (εβραϊκά: שְׁפַרְעָם, αραβικά: شفاعمرو), είναι πόλη στο Βόρειο Διαμέρισμα του Ισραήλ. Είναι πόλη με αραβική μουσουλμανική πλειοψηφία (61,3%), με σημαντικές αραβοχριστιανικές μειονότητες (24,5%) και Δρούζους (13,7%).

Σε όλην την ιστορία της, η πόλη είναι γνωστό ότι είχε χριστιανική αραβική πλειοψηφία μέχρι τη δεκαετία του 1970, όπου και έγιναν πλειοψηφία οι μουσουλμάνοι.

Η πόλη απλώνεται σε επτά λόφους, η περιοχή δικαιοδοσίας της είναι 22.000 στρέμματα και απέχει 13 χλμ από τη θάλασσα και 20 χλμ από τις πόλεις Χάιφα, Άκρα και Ναζαρέτ. Η δομή και η γεωγραφική θέση της Σφαράμ ως σημείο συνάντησης μεταξύ των βουνών της Γαλιλαίας και των κοιλάδων την κατέστησαν σε όλην την ιστορία της κεντρική πόλη της περιοχής, ειδικά κατά την εποχή του Ουθμάν, υιού του Δάχιρ αλ-Ούμαρ.

## Παραπομπές


## Εξωτερικοί σύνδεσμοι
* 

Κατηγορία:Πόλεις του Ισραήλ
Κατηγορία:Αραβικές χριστιανικές κοινότητες στο Ισραήλ
Κατηγορία:Ιστορικές εβραϊκές κοινότητες
Φόνισσα (ταινία, 2023)

***Φόνισσα*** είναι ο τίτλος μιας δραματικής ταινίας ελληνικής παραγωγής του 2023 σε σκηνοθεσία της Εύας Νάθενα και σενάριο της Κατερίνας Μπέη, βασισμένη στο ομώνυμο μυθιστόρημα *[[Η Φόνισσα]]* του Αλέξανδρου Παπαδιαμάντη. Πρόκειται για την τρίτη κινηματογραφική προσαρμογή του μυθιστορήματος, μετά τις ταινίες των Κώστα Φέρρη (1974) και Άγγελου Κοβότσου (1991). Η ιστορία περιστρέφεται γύρω από τη ζωή της χήρας Χαδούλας στη Σκιάθο του 20ού αιώνα. Πρωταγωνίστριες είναι οι: Καρυοφυλλιά Καραμπέτη, Μαρία Πρωτόπαππα, Πηνελόπη Τσιλίκα, Έλενα Τοπαλίδου και Γεωργιάννα Νταλάρα.

Η ταινία έκανε πρεμιέρα στο 64ο Διεθνές Φεστιβάλ Κινηματογράφου Θεσσαλονίκης, αποσπώντας έξι βραβεία, ενώ η επίσημη πρεμιέρα πραγματοποιήθηκε στις 30 Νοεμβρίου του 2023 στο Θέατρο «Παλλάς» στην Αθήνα, παρουσία της Προέδρου της Δημοκρατίας, Κατερίνας Σακελλαροπούλου, και πολλών ακόμα εξεχουσών προσωπικοτήτων. Η προβολή στις υπόλοιπες κινηματογραφικές αίθουσες της ελληνικής επικράτειας ξεκίνησε την ίδια ημέρα.

Επελέγη ως η πρόταση της Ελλάδας για το Όσκαρ Καλύτερης Διεθνούς Ταινίας στα 97α βραβεία της Ακαδημίας.

## Διανομή

## Παραπομπές


## Εξωτερικοί σύνδεσμοι

* 
* 
* Σελίδα στο Facebook
* Σελίδα στο Instagram
* 

Κατηγορία:Ταινίες του 2023
Κατηγορία:Ελληνικές δραματικές ταινίες
Κατηγορία:Ταινίες γυρισμένες στην Ελλάδα
Κατηγορία:Ελληνόφωνες ταινίες
Κατηγορία:Ταινίες βασισμένες σε ελληνικά μυθιστορήματα
Οι κληρονόμοι του Καραμπουμπούνα

***Οι κληρονόμοι του Καραμπουμπούνα*** είναι ασπρόμαυρη ελληνική κωμική ταινία του 1959 σε σκηνοθεσία του Πέτρου Γιαννακού και σενάριο των Γιαννακού και Νίκου Φατσέα. Πρωταγωνιστούν οι Νίκος Ρίζος, Πέτρος Γιαννακός, Κούλης Στολίγκας, Σπεράντζα Βρανά, Έλσα Ρίζου και η Νέλλη Παππά. 
## Πλοκή
Η υπόθεση της ταινίας περιστρέφεται γύρω από τρία ξαδέλφια, τα οποία γίνονται κληρονόμοι ενός μακρινού θείου τους που ζούσε στο Σικάγο. Ο συμβολαιογράφος των Αθηνών Φλαμπουριάδης καλεί στο γραφείο τα τρία ξαδέρφια Καραμπουμπούνα: τον Θεόφραστο, τον Τέλη και τον Κοκοβιό και τους γνωστοποιεί το θάνατο του θείου τους. Ο συμβολαιογράφος αναφέρει στα τρία ξαδέλφια ότι κληρονομεί ο καθένας από αυτούς το ποσόν των 20.000 δολαρίων ΗΠΑ, με τον όρο όμως να ιδρύσουν μια εταιρεία όλοι μαζί. Ωστόσο, ο Τέλης αποφασίζει να ξεγελάσει τους άλλους δύο προκειμένου να τους πάρει το μερίδιό τους. Γι αυτό τον λόγο θα επιστρατεύσει την αρραβωνιαστικιά του, την Μπουμπού και με τη βοήθεια 2 φιλενάδων της, της Μίρκας και της Τζένης, θα προσπαθήσουν να το καταφέρουν. Ο Τέλης θα προτείνει στον Θεόφραστο και τον Κοκοβιό να τους βάλει συνέταιρους στο μικρό φωτογραφείο που διατηρεί. Ωστόσο κατά την βραδινή έξοδο τους σε νυχτερινό κέντρο οι δύο κοπέλες θα ερωτευθούν τα άλλα δύο ξαδέλφια και το σχέδιο του Τέλη θα χαλάσει. Αφού προκύψουν διάφορες απρόοπτες καταστάσεις, οι τρεις κληρονόμοι του Καραμπουμπούνα τελικά θα μοιραστούν τα χρήματα, όπως ήταν και ο όρος του θείου τους.

## Διανομή ρόλων''''
*Νίκος Ρίζος - Τέλης Καραμπουμπούνας
*Κούλης Στολίγκας - Θεόφραστος Καραμπουμπούνας 
*Πέτρος Γιαννακός - Κοκοβιός Καραμπουμπούνας
*Σπεράντζα Βρανά -  Μπουμπού 
*Νέλλη Παππά - Τζένη
*Έλσα Ρίζου - Μίρκα
*Τάκης Μηλιάδης -  συμβολαιογράφος Φλαμπουριάδης

## Κυκλοφορία
Η ταινία έκανε πρεμιέρα στις 6 Δεκεμβρίου 1959 στις κινηματογραφικές αίθουσες Έλλη και Αβέρωφ στην Αθήνα, ενώ ακολούθησε η προβολή της στους κινηματογράφους Κάπιταλ του Πειραιά, Ρεξ των Πατρών, Δωδώνη των Ιωαννίνων, Ωδείων των Χανίων, Αττικόν της Καβάλας και Πατέ της Θεσσαλονίκης.

## Παραπομπές

## Εξωτερικοί σύνδεσμοι
* 
* 

Κατηγορία:Ταινίες του 1959
Κατηγορία:Ελληνικές ταινίες της δεκαετίας 1950
Κατηγορία:Ελληνόφωνες ταινίες
Κατηγορία:Ελληνικές ασπρόμαυρες ταινίες
Κατηγορία:Ελληνικές κωμικές ταινίες
Κατηγορία:Ταινίες γυρισμένες στην Ελλάδα
Κατηγορία:Ταινίες με μουσική σύνθεση Χρήστου Μουραμπά
Αραμέ

Ο **Αραμέ** (βασίλευσε την περίοδο 858 π.Χ.-848 π.Χ.) ήταν ο πρώτος ιστορικός βασιλιάς των Ουραρτίων. Στην εποχή του ο βασιλιάς της Ασσυρίας Σαλμανασέρ Γ΄ επιτέθηκε στο βασίλειο του και κατέλαβε την πρωτεύουσα του Αρζασκούν. Ο Αραμέ θεωρείται το πρωτότυπο τόσο του Αράμ όσο και του Άρα του Ωραίου, των δύο θρυλικών γεναρχών του Αρμενικού λαού. Ο Μοβσές Χορενατσί στην Ιστορία του τον τοποθετεί 6-7 γενεές μετά τον Χαΐκ. Ο Μικαγιέλ Τσαμτσιάν τον τοποθετεί στο Χρονολόγιο του τον 19ο-18ο αιώνα π.Χ. Το όνομα του έχει πρώτο-Ινδοευρωπαϊκές ρίζες και μεταφράζεται ως *"μελανός"*.

## Παραπομπές



## Πηγές

*Авдиев В. И. «История Древнего Востока», М.: «Высшая школа», 1970, с. 419 420.
*Petrosyan, Armen The Indo-European and Ancient Near Eastern Sources of the Armenian Epic  (2002) 

Κατηγορία:Βασιλείς των Ουραρτίων
Πελτοκάλαθος

Ο **πελτοκάλαθος** (λατινική και επιστημονική ονομασία *Peltocalathos*) είναι γένος δικοτυλήδονων φυτών, που ανήκει στην οικογένεια βατραχιοειδή. Περιλαμβάνει μόνο ένα είδος, το ***Peltocalathos baurii***, είναι δηλαδή *μονοτυπικό* γένος. Το φυτό είναι ιθαγενές του νότιου μέρους της αφρικανικής ηπείρου.

## Παραπομπές


Πελτοκαλαθος
Στρομβόκακτος

Ο **στρομβόκακτος** (λατινική και επιστημονική ονομασία *Strombocactus*) είναι γένος δικοτυλήδονων φυτών που ανήκει στην οικογένεια των κάκτων, τα κακτοειδή. Περιλαμβάνει μόνο ένα είδος, τον σπάνιο κάκτο **στρομβόκακτο τον δισκόμορφο**
(*Strombocactus disciformis*). Η κοιτίδα του φυτού είναι το κεντρικό και βορειοανατολικό Μεξικό.

## Περιγραφή
Ο *Strombocactus* έχει μια ισχυρή ρίζα παρόμοια με της κράμβης, μικρό και σχεδόν σφαιρικό στέλεχος ως το κύριο σώμα του φυτού, καλυμμένο με σπειροειδώς διατεταγμένες εξογκώσεις που αλληλοεπικαλύπτονται, η καθεμιά με κορυφή που φέρει δύο ή περισσότερα μικρά αγκάθια. Τα άνθη εκφύονται από την κορυφή του φυτού, ενώ οι σπόροι του φυτού είναι τόσο μικροί, ώστε δύσκολα διακρίνονται με γυμνό μάτι.

## Ταξινομική
Το μοναδικό είδος στρομβόκακτου έχει αρκετές *μορφοποικιλίες* (*forms*) και υποείδη, τα κυριότερα όμως είναι τα εξής:

* *Strombocactus disciformis* μορφοποικιλία *cristata*
* *Strombocactus disciformis* υποείδος *esperanzae*

## Κατάσταση διατηρήσεως
Το είδος γενικώς καταλογογραφείται ως «εκτεθειμένο στον κίνδυνο αφανισμού» στον «Κόκκινο κατάλογο» της IUCN, όπου αναφέρεται ότι έχει περιορισμένη γεωγραφική κατανομή και ότι «τα ώριμα άτομά του μειώνονται σε αριθμό εξαιτίας της παράνομης υπερβολικής συλλογής τους» από τον άνθρωπο. Ο στρομβόκακτος ο δισκόμορφος έχει συμπεριληφθεί στο «Παράρτημα 1» της Συμβάσεως επί του Διεθνούς Εμπορίου Κινδυνευόντων Ειδών (CITES), γεγονός που σημαίνει ότι το γενικό εμπόριό του απαγορεύεται διεθνώς, ενώ η διακίνησή του για μη κερδοσκοπικούς σκοπούς (π.χ. επιστημονικούς) ελέγχεται.

## Παραπομπές


Κατηγορία:Κακτοειδή
Κατηγορία:Είδη εκτεθειμένα στον κίνδυνο αφανισμού
Αμυνανδρίδες

Οι **Αμυνανδρίδες** (αρχ. ελλ. *Ἀμυνανδρίδαι*), ήταν αριστοκρατικό ιερατικό γένος των αρχαίων Αθηνών. Γενάρχης τους ήταν ο **Αμύνανδρος**, από όπου προέρχεται και το όνομά τους. Ο Αμύνανδρος καταγόταν πιθανώς από τον αττικό Δήμο των Θορών, αν η επιγραφή IG II2 6210, συμπληρωμένη με επιφυλάξεις ως «Αμύν[ανδρος] Θοραιεύς», αναφέρεται σε αυτόν.

Οι Αμυνανδρίδες ήταν ως ιερείς επιφορτισμένοι με τη λατρεία του μυθικού ιδρυτή και πρώτου βασιλέως των Αθηνών, του Κέκροπα, ο οποίος ήταν ταυτοχρόνως ήρωας και χθόνια θεότητα. Η ασχολία αυτή αποτελούσε κληρονομικό προνόμιο των Αμυνανδριδών, που στα πλαίσια αυτά είχαν ως έδρα τους την Ακρόπολη. Από μια επιγραφή της ρωμαϊκής εποχής, συγκεκριμένα των χρόνων του Αυτοκράτορα Οκταβιανού Αυγούστου, που ανακαλύφθηκε στην Ακρόπολη, συμπεραίνεται ότι κατά τα άλλα τα μέλη του γένους ήταν διασκορπισμένα σε όλες τις φυλές (περιοχές) της Αττικής. Από αυτή την επιγραφή, που ουσιαστικά ήταν ένας κατάλογος των ιερέων Αμυνανδριδών, μόνο 5 ονόματα διαβάζονται καθαρά, άλλα 4 είναι ελλιπή και η υπόλοιπη επιγραφή έχει φθαρεί τόσο από το πέρασμα των αιώνων, ώστε να είναι αδύνατη η ανάγνωση άλλων ονομάτων. Σε άλλη επιγραφή αναφέρεται ότι ένας από τους Αμυνανδρίδες διετέλεσε και άρχοντας των Αθηνών, κατά τη θητεία του επωνύμου άρχοντα «Αρείου Δωρίωνος Παιανιέως», μετά το έτος 27 π.Χ..

## Πηγές
* Το λήμμα «Ἀμυνανδρίδαι» στη *Νέα Ελληνική Εγκυκλοπαίδεια* «Χάρη Πάτση», τόμος 5, σελ. 196

Αμυνανδριδ
Κατάλογος βασιλέων των Ουραρτίων

Ακολουθεί ο κατάλογος των **Βασιλέων των [[Ουράρτιοι|Ουραρτίων]]** που κυβέρνησαν στην Εποχή του Σιδήρου μια περιοχή γύρω από την Λίμνη Βαν στην Μικρά Ασία.

*Αραμέ (858 π.Χ.-844 π.Χ.)
*Λουτίπρι (844 π.Χ.-834 π.Χ.)
*Σαρντούρι Α΄ (834 π.Χ.-828 π.Χ.)
*Ισπουινί της Ουραρτού (828 π.Χ.-810 π.Χ.)
*Μένουα (810 π.Χ.-785 π.Χ.)
*Αργκίστι Α΄ της Ουραρτού (785 π.Χ.-763 π.Χ.)
*Σαρντούρι Β΄ (763 π.Χ.-735 π.Χ.)
*Ρούσα Α΄ (735 π.Χ.-714 π.Χ.)
*Αργκίστι Β΄ (714 π.Χ.-680 π.Χ.)
*Ρούσα Β΄ (680 π.Χ.-639 π.Χ.)
*Σαρντούρι Γ΄ (639 π.Χ.-635 π.Χ.)
*Εριμένα (635 π.Χ.-629 π.Χ.)
*Ρούσα Γ΄ (629 π.Χ.-615 π.Χ.)
*Σαρντούρι Δ΄ (615 π.Χ.-595 π.Χ.)
*Ρούσα Δ΄ (595 π.Χ.-585 π.Χ.), ο Ασσύριος βασιλιάς Τιγκλάθ Πιλεσέρ Γ΄ κατέστρεψε το "*κάστρο του Ρούσα*", τα ερείπια του ανακαλύφθηκαν πρόσφατα κάτω από την Λίμνη Βαν στην Τουρκία. Οι αρχαιολόγοι ανακάλυψαν κανάτες που περιείχαν σιτάρι, λάδι και κρασί μέσα από τα ερείπια ενός κάστρου που οικοδομήθηκε από τον Σαρντούρι Β΄. Η κάθε κανάτα ήταν καλυμμένη με στόμιο το οποίο περιείχε εγχάρακτα κεραμικά, χωρούσε μέχρι και 300 κιλά.

## Παραπομπές



## Πηγές

*Boris Piotrovskii, The Ancient Civilization of Urartu, London, 1969.
*Igor Diakonoff, The Pre-History of the Armenian People, Caravan Books, New York, 1988.
*M. Chahin, The Kingdom of Armenia, Curzon, London, 2001


Κατηγορία:Κατάλογοι μοναρχών
Μαύρος λίθος

thumb|right|Κοντινό πλάνο του μαύρου λίθου στη γωνία της Κάαμπα.
Ο **μαύρος λίθος** (αραβικά: ٱلْحَجَرُ ٱلْأَسْوَد, *αλ-Χάτζαρου αλ-Άσουαντ*) είναι μια πέτρα που βρίσκεται στην ανατολική γωνία της Κάαμπα, του αρχαίου κτιρίου στο κέντρο του Μεγάλου Τζαμιού της Μέκκας στη Σαουδική Αραβία. Λατρεύεται από τους Μουσουλμάνους σαν ισλαμικό κειμήλιο το οποίο, σύμφωνα με την μουσουλμανική παράδοση, χρονολογείται από την εποχή του Αδάμ και της Εύας. Πολλοί μουσουλμάνοι πιστεύουν ότι είναι μετεωρίτης ο οποίος κατέχει υπερφυσικές δυνάμεις.

thumb|Προσκυνητές που σπρώχνονται για μια ευκαιρία να φιλήσουν τον μαύρο λίθο.
Ο λίθος λατρεύεται στην Κάαμπα από τους προϊσλαμικούς ειδωλολατρικούς χρόνους. Σύμφωνα με την ισλαμική παράδοση, τοποθετήθηκε ανέπαφος στον τοίχο της Κάαμπα από τον ισλαμικό προφήτη Μωάμεθ το 605 Κ.Χ., πέντε χρόνια πριν από την πρώτη του «αποκάλυψη». Έκτοτε, έχει σπάσει σε θραύσματα και τώρα είναι στερεωμένος σε ένα ασημένιο πλαίσιο στο πλάι της Κάαμπα. Είχε από καιρό συσχετιστεί με την Κάαμπα, η οποία χτίστηκε στην προϊσλαμική περίοδο και ήταν τόπος προσκυνήματος των Ναβαταίων που επισκέπτονταν το ιερό μία φορά το χρόνο για να πραγματοποιήσουν το προσκύνημά τους. Η Κάαμπα είχε 360 είδωλα των Μεκκαίων θεών. Οι σημιτικοί πολιτισμοί της Μέσης Ανατολής είχαν την παράδοση να χρησιμοποιούν ασυνήθιστες πέτρες για να επισημάνουν τόπους λατρείας, ενώ η υπόκλιση, η λατρεία και η προσευχή σε τέτοια ιερά αντικείμενα περιγράφεται επίσης στην Παλαιά Διαθήκη ως ειδωλολατρική και ήταν αντικείμενο προφητικής επίπληξης. Την θεωρία προελεύσεως του μαύρου λίθου από μετεωρίτη έχουν παρομοιάσει ορισμένοι συγγραφείς με τον μετεωρίτη που τοποθετήθηκε και λατρευόταν στον ελληνικό Ναό της Αρτέμιδος.

## Παραπομπές


Κατηγορία:Ισλαμικά προσκυνήματα
Κατηγορία:Χατζ
Κατηγορία:Καάμπα
Κατηγορία:Παγανισμός
Ο δολοφόνος αγαπούσε πολύ

***Ο δολοφόνος αγαπούσε πολύ*** είναι ασπρόμαυρη ελληνική αστυνομική δραματική ταινία του 1960 σε σκηνοθεσία του Ίωνα Νταϊφά και σενάριο των Νταϊφά και Νίκου Φώσκολου (πιστώνεται ως Κώστας Μαίανδρος). Πρωταγωνιστούν οι: Δημήτρης Μυράτ, Ελένη Χατζηαργύρη, Βύρων Πάλλης, Νάντια Χωραφά, Γκίκας Μπινιάρης, Σπύρος Μουσούρης, Κώστας Παπαχρήστος, Σπύρος Καλογήρου και ο Γιάννης Γκιωνάκης.

## Πλοκή
Η υπόθεση της ταινίας περιστρέφεται γύρω από την νεαρή Αλίκη Λοΐζου, η οποία είναι ερωτευμένη με τον ηθοποιό Πέτρο Ζαβέρδη που έχει εν τω μεταξύ προφυλακιστεί για τη δολοφονία του δημοσιογράφου Μάρκου. Η Αλίκη πιστεύει ότι ο αγαπημένος της είναι αθώος και ζητάει από τον διακεκριμένο γιατρό και προστάτη της Αλέξη Καράτο, που στη διάρκεια της Κατοχής διηύθυνε μια αντιστασιακή ομάδα – μέλη της οποίας ήταν ο Ζαβέρδης και ο Μάρκου, να τη βοηθήσει προκειμένου να αποδείξει την αθωότητά του. Αποδεικνύεται ότι ο Καράτος είναι ο πραγματικός δολοφόνος του Μάρκου και τον σκότωσε επειδή αυτός θα ξεκίνουσε μια έρευνα για όλους όσους έπαιξαν βρώμικα παιχνίδια κατά την περίοδο του πολέμου. Ο Καράτος στη συνέχεια κατέστησε τον Ζαβέρδη βασικό ύποπτο, για να διαλύσει το δεσμό του με την Αλίκη, όντας ερωτευμένος ο ίδιος μαζί της. Η υπόθεση θα πάρει περίεργη τροπή όταν ο Ζαβέρδης θα αποδράσει από τη φυλακή χάρις στη βοήθεια που θα του προσφέρει η τραγουδίστρια Ντόρα Φλερ. Η εξέλιξη αυτή θα οδηγήσει την αστυνομία να βρει τον αληθινό ένοχο τον Καράτο, ο οποίος στο μεταξύ προκειμένου να καλύψει τα ίχνη του, θα διαπράξει άλλες δύο δολοφονίες, περιπλέκοντας ακόμη περισσότερο την υπόθεση.

## Διανομή

* Δημήτρης Μυράτ - δρ Αλέξης Καράτος**'
* [[Νάντια Χωραφά]] - Αλίκη Λοΐζου**'
* Βύρων Πάλλης - Πέτρος Ζαβέρδης**
* Ελένη Χατζηαργύρη - Ντόρα Φλερ
* Γκίκας Μπινιάρης
* Σπύρος Μουσούρης
* Κώστας Παπαχρήστος
* Σπύρος Καλογήρου
* Γιάννης Γκιωνάκης
* Σοφία Ολυμπίου
* Δήμητρα Σερεμέτη
* Ζαννίνο
* Σαπφώ Νοταρά
* Θόδωρος Έξαρχος
* Νίτσα Μαρούδα

## Κυκλοφορία
Η ταινία έκανε πρεμιέρα στις 4 Απριλίου 1960 στις κινηματογραφικές αίθουσες Ηλύσια, Πάνθεον, Ριβόλι και Σελέκτ στην Αθήνα, ενώ προβλήθηκε και στους κινηματογράφους Αλέξανδρος της Θεσσαλονίκης και Αγγέλικα της Νάουσας.

## Παραπομπές

## Εξωτερικοί σύνδεσμοι
* 
* 

Κατηγορία:Ελληνικές ταινίες της δεκαετίας 1960
Κατηγορία:Ταινίες του 1960
Κατηγορία:Ελληνόφωνες ταινίες
Κατηγορία:Ελληνικές ασπρόμαυρες ταινίες
Κατηγορία:Ελληνικές αστυνομικές ταινίες
Κατηγορία:Ταινίες γυρισμένες στην Ελλάδα
Κατηγορία:Ταινίες σε σκηνοθεσία Ίωνα Νταϊφά
Κατηγορία:Ταινίες σε σενάριο Νίκου Φώσκολου
Αμφολύτης

**Αμφολύτης** ονομάζεται στη χημεία, και ιδίως στη βιοχημεία των διαλυμάτων, κάθε ηλεκτρολύτης ο οποίος έχει ταυτοχρόνως ιδιότητες οξέος και βάσεως. Οι ηλεκτρολύτες αυτού του τύπου διασπώνται όταν διαλυθούν δίνοντας θετικά ιόντα υδρογόνου και αρνητικά ιόντα υδροξυλίου, ενώ το υπόλοιπο του μορίου τους είναι ένα ηλεκτρικό δίπολο, το οποίο φέρει θετικό φορτίο στο ένα άκρο του και αρνητικό φορτίο στο άλλο. Το δίπολο αυτό ονομάζεται αμφιτεριόν (παλαιότερα διπολικό ιόν), αλλά στην πραγματικότητα δεν είναι ιόν, καθώς είναι συνολικώς ηλεκτρικώς ουδέτερο. Το διάλυμα στο οποίο βρίσκεται διαλυμένος ο αμφολύτης αποκαλείται **αμφοτερικό** διάλυμα. Στη βιοχημεία, με τον όρο ισοηλεκτρικό σημείο (διεθνής σύντμηση IEP ή pI) χαρακτηρίζεται η τιμή του pH ενός αμφοτερικού διαλύματος όταν σε κατάσταση ηλεκτρικής ουδετερότητάς του η ιονική κατάσταση ενός αμινοξέος σε αυτό είναι εκείνη ενός αμφιτεριόντος ή όταν η συγκέντρωση αυτών των διπόλων είναι η μέγιστη.

Από τα χημικά συστατικά των ζωντανών οργανισμών, γνωστοί αμφολύτες είναι εκτός από τα αμινοξέα και οι πρωτεΐνες, οι οποίες εξαιτίας αυτής της ιδιότητάς τους μπορούν να δεσμεύσουν μεγάλες ποσότητες οξέων και βάσεων χωρίς σημαντική μεταβολή των διαλυμάτων τους.

## Δείτε επίσης
* Αμφιτεριόν
* Ισοηλεκτρικό σημείο

## Πηγές
* Το ομώνυμο λήμμα στη *Νέα Ελληνική Εγκυκλοπαίδεια* «Χάρη Πάτση», τόμος 5, σελ. 262

Κατηγορία:Διαλύματα
Κατηγορία:Ιόντα
Γκούσταφ Όσκαρ Άντερσον Μάλμε

Ο **Γκούσταφ Όσκαρ Άντερσον Μάλμε** (*Gustaf Oskar Andersson Malme*, 24 Οκτωβρίου 1864 &ndash; 5 Μαρτίου 1937) ήταν Σουηδός βοτανολόγος.

Ο Μάλμε γεννήθηκε στο χωριό Στόρα Μαλμ της Κομητείας Σόντερμανλαντ και σπούδασε στο Πανεπιστήμιο της Ουψάλα, παίρνοντας το διδακτορικό του το 1892. Από το 1895 μέχρι το 1905 ήταν έφορος στο Σουηδικό Μουσείο Φυσικής Ιστορίας στη Στοκχόλμη. Κατόπιν, από το 1905 έως το 1911, δίδαξε βιολογία και χημεία στο *Högre Latinläroverket* της Στοκχόλμης, ενώ αργότερα δίδαξε ζωολογία και βιολογία σε παιδαγωγική σχολή στην ίδια πόλη.

Με τη βοήθεια μιας ταξιδιωτικής υποτροφίας που είχε θεσπισθεί από τον Άντερς Φρέντρικ Ρέγκνελ, ο Μάλμε μαζί με τον βοτανολόγο Καρλ Άξελ Μάγκνους Λίντμαν ανέλαβαν μια αποστολή στη Βραζιλία (εξερευνώντας τις πολιτείες Ρίο Γκράντε ντο Σουλ και Μάτο Γκρόσο) και τα κεντρικά μέρη της Παραγουάης το 1892-1894. Στην αποστολή αυτή οι δυο τους συνέλεξαν περισσότερα από πέντε χιλιάδες δείγματα. Το 1901 ο Μάλμε επέστρεψε στη Νότια Αμερική και παρέμεινε μέχρι το 1903, επισκεπτόμενος και πάλι τη Βραζιλία και άλλες περιοχές της Παραγουάης, καθώς και τη δυτική Αργεντινή (Επαρχία Μεντόσα).

Ο Μάλμε συνέγραψε και δημοσίευσε περισσότερες από εκατό εργασίες στο περιοδικό *Kungliga Svenska Vetenskapsakademiens Handlingar*. Καθόρισε και ονόμασε πάνω από δέκα νέα γένη και είδη φυτών και μυκήτων.

Το μονοτυπικό γένος μυκήτων *[[Malmeomyces]]* ονομάσθηκε έτσι από το επώνυμο του Γκούσταφ Όσκαρ Άντερσοντ Μάλμε. Το ίδιο και τα γένη φυτών *[[Malmea]]* (της οικογένειας αννωνοειδή), που περιγράφηκε από τον Ρόμπερτ Ελίας Φρις το 1905, και *[[Malmeanthus]]* (οικογένεια σύνθετα, Ρόμπερτ Μέριλ Κινγκ και Χάρολντ Έρνεστ Ρόμπινσον, 1980) Το όνομα του Μάλμε τιμάται επίσης με τα γένη λειχηνών *[[Malmidea]]* (οικογένεια *[[Malmideaceae]]*), που προτάθηκε και καθιερώθηκε το 2011, από τους Rivas Plata, Lücking και Lumbsch, και *Malmographina* (οικογένεια γραφιδοειδή, M.Cáceres, E.Rivas Plata & R.Lücking, 2012).

* Η πρότυπη συντομογραφία **Malme** χρησιμοποιείται διεθνώς για να υποδηλώσει τον Γκούσταφ Όσκαρ Άντερσον Μάλμε σε επιστημονικές αναφορές βοτανικών ονομασιών.

## Παραπομπές


Κατηγορία:Σουηδοί βοτανολόγοι
Κατηγορία:Απόφοιτοι του Πανεπιστημίου της Ουψάλα
Γιόζεφ Μουρ

Ο **Γιόζεφ Μουρ** (γερμ. *Josef Murr*, 6 Ιουνίου 1864 – 4 Ιανουαρίου 1932) ήταν Αυστριακός κλασικός φιλόλογος και βοτανολόγος.

Γεννήθηκε στο Μπρίξεν του Νότιου Τιρόλου (σήμερα ανήκει στην Ιταλία) και το 1887 πήρε διδακτορικό από το Πανεπιστήμιο του Ίνσμπρουκ. Στη συνέχεια εργάσθηκε ως καθηγητής στη δευτεροβάθμια εκπαίδευση σε αρκετές πόλεις, μεταξύ των οποίων το Τρέντο (1896-1906) και το Φέλντκιρχ (1906-1919). Ως βοτανολόγος, καθόρισε και ονόμασε πολυάριθμα είδη φυτών, ιδίως στα γένη χηνοπόδιο και ιεράκιο. Ο Γιόζεφ Μουρ απεβίωσε στο Ίνσμπρουκ σε ηλικία 67 ετών.

## Επιλεγμένα έργα
* *Die Pflanzenwelt in der griechischen Mythologie*, 1890 (= «Ο κόσμος των φυτών στην ελληνική μυθολογία»)
* *Altgriechische Weisheit: Blumenlese von Sinnsprüchen aus griechischen Dichtern*, 1891 (= «Αρχαιοελληνική σοφία: ανθολογία αφορισμών από Έλληνες ποιητές»)
* *Vokalismus und Gefühlsstimmung, in ihrem Zusammenhang an Homer und Vergil erläutert*, 1908
* *Neue Übersicht über die Farn- und Blütenpflanzen von Vorarlberg und Liechtenstein*, 1923 (= «Νέα επισκόπηση των πτεριδοφύτων και των ανθοφόρων φυτών του Φόραρλμπεργκ και του Λίχτενσταϊν»).

* Η πρότυπη συντομογραφία **Murr** χρησιμοποιείται διεθνώς για να υποδηλώσει τον Γιόζεφ Μουρ σε επιστημονικές αναφορές βοτανικών ονομασιών.

## Παραπομπές


Κατηγορία:Αυστριακοί βοτανολόγοι
Κατηγορία:Αυστριακοί φιλόλογοι
Κατηγορία:Αυστροούγγροι
Μουρ

Το συνηθισμένο αγγλοσαξονικό όνομα **Μουρ** (*Moore*) μπορεί να αναφέρεται σε κάποιο από τα παρακάτω:

## Πρόσωπα
* Βίνι Μουρ (γενν. 1964), Αμερικανός κιθαρίστας της ροκ μουσικής
* Γκάρι Μουρ (1952-2011), Βορειοϊρλανδός μουσικός (κιθαρίστας και τραγουδιστής)
* Γκόρντον Μουρ (1929-2023), Αμερικανός επιχειρηματίας, μηχανικός και συνιδρυτής-πρόεδρος της Intel Corporation, γνωστός από τον «νόμο του Μουρ»
* Ελισάβετ Μουρ (14ος αι.), ερωμένη και κατόπιν σύζυγος του Μεγάλου Επιτρόπου της Σκωτίας, του μετέπειτα Βασιλιά της Σκωτίας Ροβέρτου Β'
* Κέβιν Μουρ (γενν. 1967), Αμερικανός κιμπορντίστας, τραγουδιστής και συνθέτης
* Κίφερ Μουρ (γενν. 1992), Ουαλός διεθνής ποδοσφαιριστής
* Λι Μουρ (1939-2000), πρωθυπουργός του Αγίου Χριστόφορου και Νέβις
* Μάικλ Μουρ (γενν. 1954), Αμερικανός σκηνοθέτης και παραγωγός ντοκιμαντέρ, σεναριογράφος, συγγραφέας, δημοσιογράφος και αριστερός ακτιβιστής
* Μαίρη Τάιλερ Μουρ (1936-2017), Αμερικανίδα ηθοποιός, παραγωγός και ακτιβίστρια
* Μάντυ Μουρ (γενν. 1984), Αμερικανίδα ηθοποιός, τραγουδίστρια και τραγουδοποιό
* Μπόμπι Μουρ (1941-1993), Άγγλος ποδοσφαιριστής
* Ντάντλεϊ Μουρ (1935-2002), Άγγλος ηθοποιός, κωμικός, συνθέτης και μουσικός
* Ντέμι Μουρ (γενν. 1962), Αμερικανίδα ηθοποιός
* Ρενέ Μουρ (γενν. 1959), Αμερικανός τραγουδιστής, στιχουργός και παραγωγός
* Ριτς Μουρ (γενν. 1963), Αμερικανός σκηνοθέτης κινούμενων σχεδίων
* Ρότζερ Μουρ (1927-2017), Άγγλος ηθοποιός
* Σαμάικ Μουρ (γενν. 1995), Αμερικανός ηθοποιός, τραγουδιστής και ράπερ
* Σέλεϊ Μουρ Καπίτο (γενν. 1953), Αμερικανίδα πολιτικός (γερουσιαστής)
* Στιβ Μουρ (1949-2014), Βρετανός συγγραφέας, σεναριογράφος, εκδότης και δημιουργός κόμικς
* Τέρι Μουρ (γενν. 1929), Αμερικανίδα ηθοποιός
* Τζούλιαν Μουρ (γενν. 1960), Αμερικανίδα ηθοποιός
* Τομ Μουρ (1920-2021), αιωνόβιος αξιωματικός του Βρετανικού στρατού και ευεργέτης
* Τόμας Μουρ (1779-1852), Ιρλανδός ποιητής, συγγραφέας, μεταφραστής, συνθέτης και μουσικός, φίλος του Λόρδου Βύρωνα 
* Χένρυ Μουρ (1898-1986), Άγγλος γλύπτης

## Τοπωνύμια
* Μουρ Αγγλίας, χωριό στην Κομητεία Τσέσηρ της Αγγλίας
* Μουρ (Άινταχο), χωριό στην πολιτεία Άινταχο των ΗΠΑ
* Μουρ (Μοντάνα), χωριό στην πολιτεία Μοντάνα των ΗΠΑ
* Μουρ (Οκλαχόμα), πόλη στην πολιτεία Οκλαχόμα των ΗΠΑ
* Μουρ (Τέξας), χωριό στο Τέξας
* Κομητεία Μουρ, κομητεία στη Β. Καρολίνα των ΗΠΑ
* Κομητεία Μουρ, κομητεία στο Τενεσί των ΗΠΑ
* Κομητεία Μουρ, κομητεία στο Τέξας των ΗΠΑ
* Μουρ (Moore), κρατήρας στην αόρατη από τη Γη πλευρά της Σελήνης
Πασκουάλ Ορόσκο

Ο **Πασκουάλ Ορόσκο** (Ισπανικά: Pascual Orozco Vázquez, 28 Ιανουαρίου 1882 – 30 Αυγούστου 1915) υπήρξε μαζί με τους Πάντσο Βίγια και Εμιλιάνο Ζαπάτα ένας από τους πρώτους επαναστατημένους Μεξικανούς στρατηγούς κατά την επανάσταση του 1910-1917 στο Μεξικό που συντέλεσε στην πτώση του δικτάτορα Πορφίριο Ντίας.

## Παραπομπές


## Εξωτερικοί σύνδεσμοι
* 

Κατηγορία:Μεξικανοί επαναστάτες
Χαρίτων Πνευματικάκης

Ο **Χαρίτων Πνευματικάκης** ήταν Ελληνας Ιεραπόστολος, Θεολόγος και Αρχιμανδρίτης της Εκκλησίας της Ελλάδος και μέλος της Αδελφότης Θεολόγων «Ο Σωτήρ».

## Βιογραφικά στοιχεία
Ο κατά κόσμον Χαράλαμπος Πνευματικάκης ήταν το πρώτο από τα τρία παιδιά του Κωνσταντίνου και της Σταυρούλας Πνευματικάκη, οι οποίοι ήταν αγρότες. Γεννήθηκε το 1908 στο Παλαιλώνι της επαρχίας Αποκορώνου του νομού Χανίων, οικισμό της κοινότητας Κεφαλά, έξι χιλιόμετρα ανατολικά του Βάμου. Το έτος 1928 γράφεται στους πρωτοετείς φοιτητές της Θεολογικής Σχολής του Πανεπιστημίου Αθηνών. Εκεί συνδέθηκε στενά και συνεργάστηκε με τον αρχιμανδρίτη Σεραφείμ Παπακώστα, προϊσταμένου της Αδελφότης Θεολόγων «Η Ζωή». Το έτος 1937 εντάσσεται στην Αδελφότητα Θεολόγων «Η Ζωή». Από το έτος 1937 και μέχρι το 1940 εργάζεται ως λαϊκός ιεροκήρυκας στα Χανιά, το Ηράκλειο, τη Μυτιλήνη και τη Λάρισα. Το 1940 λαμβάνει τον πρώτο βαθμό της ιεροσύνης, του διακόνου, από τον Αρχιεπίσκοπος Αθηνών και Πάσης Ελλάδος Χρύσανθο και το 1945 χειροτονήθηκε ιερέας στη Έδεσσα . Διηκόνησε την Εκκλησία ως ιεροκήρυκας στην Κοζάνη, στην Έδεσσα και στην Κατερίνη για περίπου είκοσι χρόνια. Το 1958 συνεχίζει στην Ι.Μ. Πατρών. Το έτος 1961 αποχωρεί από την Αδελφότητα Θεολόγων «Η Ζωή» και εντάσσεται στην Αδελφότητα Θεολόγων «Ο Σωτήρ». Το 1972 ίδρυσε το Σύλλογο Ορθοδόξου Ιεραποστολής «Ο ΠΡΩΤΟΚΛΗΤΟΣ». Το 1973 συνταξιοδοτείται από την Ι.Μ. Πατρών. Την δεκαετία του 50' επίσης ίδρυσε στην Κατερίνη το αντίστοιχο παράρτημα της ΓΕΧΑ ( Γονεϊκή Ένωση "Χριστιανική Αγωγή").

Το έτος 1972 σε ηλικία 65 ετών ο Πνευματικάκης φεύγει από την Ελλάδα με προορισμό την Κανάνγκα στην λαική δημοκρατία του Ζαϊρ, πρώην Κονγκό. Ο λόγος της αναχώρησης του για την Κανάγκα ήταν ο θάνατος του Ιεραποστόλου Αρχιμανδρίτη Χρυσοστόμου Παπασαραντοπούλου. Εκεί βρήκε μία υποτυπώδης ομάδα τριάντα πιστών. Εμεινε στο Ζαΐρ με μόνη βοηθό και συνεργάτισσα βασική την ακούραστη αδελφή νοσοκόμα Όλγα Παπασαράντου. Ένα εκ των παιδιών που βάπτισε ο Πνευματικάκης έγινε κληρικός και στις 2 Φεβρουαρίου του 2022 χειροτονήθηκε αΑρχιερέας. Ο Μητροπολίτης Κανάγκας Χαρίτων Ilunga Musungayi (κατά κόσμον Παῦλος Ilunga) έγινε ο πρώτος ιθαγενής Μητροπολίτης Κανάγκας..

Ο Πνευματικάκης απεβίωσε στις 29 Μαρτίου 1998 στην Κανάγκα..

## Συγγραφικό έργο
* Ο Πρωτόκλητος Απόστολος Ανδρέας
* ΟΙ Καμπάνες των Χριστουγέννων

## Παραπομπές


## Πηγές
* *Αρχιμανδρίτης Χρυσόστομος Παπασαραντόπουλος*, αναμνηστικός τόμος Ελληνικής Εταιρείας Ορθοδόξου Εξωτερικής Ιεραποστολής, Θεσσαλονίκη 1974. Επιμέλεια: Π. Δ. Παπαδημητρακόπουλου
* *Στην Αφρική για το Χριστό ο Αρχιμανδρίτης Χρυσόστομος Παπασαρντόπουλος*, αρχιμ. Χαρίτων Πνευματικάκης
Λιβάδι Κυθήρων

Το **Λιβάδι** ή **Κάτω Λιβάδι** είναι οικισμός των Κυθήρων και της Περιφερειακής Ενότητας Νήσων.

## Γενικά στοιχεία
Το Λιβάδι βρίσκεται στο νότιο τμήμα του νησιού, σε υψόμετρο 270 μέτρα και απόσταση περίπου 4 χλμ. Β. από τα Κύθηρα (πόλη).

Το χωριό είναι χτισμένο σε μια κοιλάδα όπου ασκείται η καλλιέργεια κρασιού και λαχανικών. Επιπλέον, στην κοιλάδα φυτρώνουν ελαιόδεντρα. Αγρότες από διάφορα μέρη του νησιού καταφθάνουν μία φορά την εβδομάδα για να πουλήσουν τα προϊόντα τους στον κεντρικό δρόμο του χωριού. Διαθέτει εστιατόρια, καφετέριες και υπηρεσίες διαμονής. Το Λιβάδι φιλοξενεί την εκκλησία του Αγίου Ανδρέα, η οποία χτίστηκε κατά τη διάρκεια της Βυζαντινής Αυτοκρατορίας και είναι μια από τις μεγαλύτερες του νησιού. 
αριστερά|μικρογραφία|Η γέφυρα του Κατουνίου
Στην περιοχή βρίσκεται η μεγαλύτερη πέτρινη γέφυρα της Βαλκανικής χερσονήσου, η γέφυρα του Κατουνίου. Κτίστηκε όταν τα Κύθηρα ανήκαν στη Βρετανία. Στο Κάτω Λιβάδι, υπάρχει ένα βυζαντινό μουσείο που παρουσιάζει βυζαντινή τέχνη, όπως εικόνες και τοιχογραφίες, καθώς και διάφορα εκκλησιαστικά αντικείμενα.

## Διοικητικά - πληθυσμιακά στοιχεία
Ως οικισμός αναφέρεται επίσημα, μετά την ένωση με την Ελλάδα (28 Μαΐου 1864), το 1866 στο ΦΕΚ 9Α - 28/01/1866 να προσαρτάται στον τότε δήμο Κυθηρίων με την παλιά του ονομασία *Κατσουλιάνικα*. Το 1915 με το ΦΕΚ 273Α - 11/08/1915 μετονομάστηκε σε *Λιβάδιον*. Σύμφωνα με το σχέδιο Καλλικράτης και την τροποποίησή του Κλεισθένης Ι, μαζί το Άνω Λιβάδι, το Κατσούνι, τα Λαυραντιάνικα και τα Τραβασαριάνικα αποτελούν την κοινότητα Λιβαδίου που υπάγεται στη δημοτική ενότητα Κυθήρων του δήμου Κυθήρων ενώ σύμφωνα με την απογραφή 2011 απογράφησαν 77 κάτοικοι.

Οι απογραφές πληθυσμού μετά τον Β' Παγκόσμιο πόλεμο είναι:

* απογράφεται μαζί με το Άνω Λιβάδι

## Εξωτερικοί σύνδεσμοι

* Γέφυρα Κατουνίου από τον ιστότοπο https://www.kythera.gr/.

## Παραπομπές


Κατηγορία:Χωριά των Κυθήρων
Κατηγορία:Δήμος Κυθήρων